**Прадмет: беларуская мова**

**Клас: 3 “А”**

**Настаўнік: Чарняўская Лілія Генадзьеўна**

**г.Наваполацк**

**Тэма**: Абагульненне па раздзеле “Сказ”

**Мэта:** к канцу урока вучні замацуюць веды па раздзеле “Сказ”

**Задачы:**

Арганізаваць дзейнасць вучняў па замацаванні ведаў па тэме “Сказ”.

Садзейнічаць развіццю вуснага і пісьмовага маўлення вучняў.

Працягваць фарміраваць навыкі арфаграфічнай пільнасці.

Выхоўваць добрыя адносіны .

**Абсталяванне:** карткі для работы, заданні для парнай і групавой работы.

Ход урока

1. **Арганізацыйны этап**

**Празвінеў для нас званок,**

**Пачынаем наш урок.**

Сядайце. Прачытаем сказ на дошцы так, як я вам яго прапаную.Сачыце ўважліва.

У **нас** урок беларускай мовы.

У нас **урок** беларускай мовы.

У нас урок **беларускай** мовы?

У нас урок беларускай **мовы**!

Я вельмі хачу, каб наш урок сёння атрымаўся цікавым, займальным, прынёс шмат карысці. Якія якасці нам для гэтага спатрэбяцца? Дапамажыце мне выбраць адмоўныя рысы ў адзін слупок, а станоўчыя – у другі.

 Неарганізаванасць Стараннасць

 Нястрыманасць Кемлівасць

 Зайздрасць Арганізаванасць

 Няветлівасць Зацікаўленнасць

**Пачынаем працаваць.**

1. **Праверка дамашняга задання.**

Узаемаправерка.

На вееры балы за работу. Абгрунтуйце адзнаку, якую вы паставили. Што можаце сказаць ці пажадаць свайму суседу?

1. **Арфаграфічная размінка.**

Закруж..ліся сн..ж..нкі

Ні..ка, ні..ка над з..млёй.

Ціха лётаю..ь пуш..нкі

Незлічонай чар..дой.

**Прачытайце пра сябе. А зараз разам чытаюць радок хлопчыкі, радок дзяўчынкі.**

**З чым аўтар параўноўвае сняжынкі?( З пушынкамі, з чарадой птушак.)**

**Уставім прапушчаныя літары. Растлумачым правапіс прапушчаных літар.**

1. **Чыстапісанне**

Якую літару мы напішам? Гэта літара ёсць у слове сняжынка. Яна абазначае парны глухі зычны, бывае цвёрдым і мяккім. У гэтым слове гук мяккі. А літара называецца “эс”

Сс сн ст са

Чаму я менавіта такія спалучэнні літар запісала, вы здагадаецеся, калі ўспомніце назвы месяцаў года.Запісываем.А якое слова не зусім падыходзіць?сакавік – першы вясенні месяц. Якога зімовага месяца не хапае?

снежань студзень сакавік люты

А зараз патрэніруем вашу памяць і зоркасць. Я буду гаварыць па тры словы. Вы іх запішыце ў тры слупкі. Словы буду гаварыць толькі адзін раз.

дзень блішчаць снег

вецер сшытак сняжок

Паўлік восеньскі сняжынка

 Тлумачым правапіс слоў, сувязь слоў(слоўнікавыя – 2 слупок, аднакаранёвыя – 3 слупок). Вызначыць корань. Чаргаванне літар падкрэсліць. Хто запісаў усе 9 слоў – устаньце., хто 8 – памашыце левай рукой,хто 7 – правай.

**5.Паведамленне тэмы ўрока.**

**Звернемся да нашых станоўчых якасцей.**

Складзіце з першых літар правага слупка слова. Якое слова атрымалася? **Сказ**

Мы ўжо на працягу некалькіх ўрокаў працавалі па гэтай тэме.

І сёння прыйшоў час успомніць усё, што мы ведаем пра сказ.

Тэма ўрока – **абагульнне** па тэме “Сказ”

**Сфармулюйце задачы ўрока.**

 **Успомніць**

 п**аўтарыць**

 **Праверыць**

1. **Успомнім …**

Што такое сказ?( гэта слова або некалькі слоў, звязаных паміж сабой па сэнсе .сказ выражае закончаную думку.

Як афармляецца на пісьме сказ?( першае слова з вялікай літары, у канцы кропка, пытальнік або клічнік).

**6. Актуалізацыя ведаў і ўменняў.**

А зараз вы папрацуеце **ў парах**. Вам трэба вызначыць межы сказаў. Выправіць, дзе трэба маленькую літару на вялікую. Робім заданне на лістку. *Прыйшла зіма пушысты сняжок пакрыў зямлю на горку бягуць дзеці*

Правяраем. 1 сказ -1 рад, 2 сказ – 2 рад , 3 сказ – 3 рад.

*Прыйшла зіма. Пушысты сняжок пакрыў зямлю. На горку бягуць дзеці.*

**Ад чаго залежыць знак прыпынку ў канцы сказа?**

Якая мэта сказа. Задаць пытанне або паведаміць пра падзеі,з’явы, або выразіць загад,параду,просьбу…

У выніку гэтага сказы па мэце выказвання бываюць…

Апавядальныя, пытальныя,пабуджальныя. Якія сказы называюцца апавядальнымі, пытальнымі, пабуджальнымі?

Слайд

1) Дзе можна ўбачыць зубра?

2) Бабуля, прыязджай да нас у госці.

3) Ноччу выпаў першы снег.

Паказаць на вееры **пабуджальны** сказ . Што выражаецца ў гэтым сказе? **Просьба.**

У пытальных сказах выражаецца ….**пытанне.**

**7.Фізхвілінка**

Пачынаем дзень спачатку фізкультурнаю зарадкай.

Раз – налева, два – направа.

Крок наперад, крок назад.

Каб не быць слабым і хмурым,

Не цурайся фізкультуры.

Ці верыце вы?

**Ляскаем у далоні, калі згодны.**

1. Што першы месяц зімы – снежань? +

2. Што трэці зімовы месяц сакавік? – (люты)

3. Што студзень пачынае новы год у календары? +

4. Што люты самы кароткі месяц ў годзе? + (Да, 28 дзён)

5. У свеце не існуе нават двух цалкам аднолькавых сняжынак. +

**8. Замацаванне і абагульнне па тэме.**

Я падрыхтавала для вас куфэрачак, у якім ёсць спецыяльныя пытальныя словы…Хто жадае адкрыць гэты куфэрак і знайсці такое слова, а потым з дапамогай гэтага слова задаць пытанне?

Вучань выходзіць да дошкі і выцягвае картачку - пытальнае слова. Складае сказ. Не забываем , што голас – на пытальнае слова.

**Дзе, калі, ці, хто, што, куды, колькі, як.**

* А па інтанацыі сказ можа быць? (Клічным – няклічным) Які сказ называецца клічным?Сказ, які выражае пачуццё радасці, гневу, ахаплення… Якія знакі прыпынку ставім?
* Утварыце мне з апавядальнага сказа клічны.

Ноччу выпаў першы снег! Запішыце яго у сшытак. Вызначыць дзейнік і выказнік.

снег (які?)першы

выпаў(калі?) ноччу

**Даданыя члены сказа**

* Для чаго патрэбны даданыя члены сказа? (Паясняюць дзейнік і выказнік і інш. даданыя)

 **у групах**

 Суаднесці сказ з патрэбным наборам пытанняў.

***На печы спіць пушысты кот.***

 А) *Што? што зрабіў?які? хто?*

 Б) *Што? што робіць? каму? што?*

 В) *Што зрабіў? каго? хто?*

 **Г**) *Дзе? што робіць? які? хто?*

* **Зараз вы папрацуеце ў групах.**

**1 група – ваша заданне пр. 127 (дапоўніць сказы даданымі членамі)**

Вялізны шар ляцеў над горадам. Маленькія дзеці ў захапленні сачылі за ім. Іх цікавіла важнае пытанне. Чаму лятае паветраны шар?дапытлівая Даша запыталася пра гэтаў таты.

**2 група – пр.129.назваць сказ, які адпавядае схеме.**

**3 група – ваша заданне пр. 128 (дапоўніць сказы даданымі членамі)**

Ноччу ішоў снег. Раніцай з пад’ездаў выбеглі дзеці. Яны дружна зляпілі снегавіка.

**4 група – ваша пр. 130 скласці прыказкі па схемах**

1. Добрае слова не забываецца.

2. На ўсё знойдзецца прыказка.

Чаму так гавораць?

Праверка заданняў. Як працавала ваша группа?

Адзнакі.

**9. Вынік урока**

**Тэст**

**1. Сказ – гэта некалькі слоў, звязаных паміж сабой па сэнсе. +**

**2. Сказ выражае закончаную думку. +**

**3. Па мэце выказвання сказы бываюць: клічныя, пытальныя, пабуджальныя. –**

**4. Сказ, у якім выражаецца пытанне – апавядальны. –**

**5. Сказ, у якім выказваецца моцнае пачуццё – клічны. +**

**6. У канцы пытальнага сказа ставіцца кропка. –**

**7. Галоўныя члены сказа – дзейнік і выказнік. +**

**8. Паўлік добра малюе. Паўлік – гэта дзейнік. +**

**9. Акрамя галоўных членаў у сказе могуць быць даданыя. +**

**10. Як хораша зімой у лесе! Гэта пабуджальны сказ . –**

**10. Дам. Заданне**

**11. Рэфлексія**

- Што вы можаце сказаць пра сваю працу на ўроку?

*Сёння на ўроку я паўтарыў…..*

*Сябе я магу пахваліць за ….*

*Мне трэба папрацаваць над …..*

*Мне было цікава працаваць ….*

Калі вы лічыце , што ў вас атрымалася ўсё добра на ўроку – рукі падыміце уверх, калі не зусім – станьце роўна, а калі было шмат цяжкасцей – застаецеся сядзець.